Catherine Ashton
Catherine Ashton er en britisk Labour-politiker. Hun har ikke været medlem af Underhuset i Det Britiske Parlament, men blev udnævnt til livstidsmedlem af Overhuset af Tony Blairs regering i 1999 og beklædte flere mindre ministerposter inden Gordon Brown udnævnte hende til leder af Overhuset.
Catherine Ashton har en bachelorgrad i sociologi fra University of London. Hun arbejdede forud for sin politiske karriere for flere NGO'er, herunder Campaign for Nuclear Disarmament og en række organisationer inden for social- og sundhedsarbejde.
Ashton blev til udnævnt til britisk EU-kommissær i 2008, hvor hun fik ansvar for handel. I december 2009 blev hun den første på posten som EU's højtstående repræsentant for udenrigsanliggender og sikkerhedspolitik, populært kaldet EU-udenrigsminister; en post hun besad til 2014.
Udnævnelsen af hende blev kritiseret, fordi hun havde beskeden udenrigspolitisk og diplomatisk erfaring, men hun vandt anerkendelse for den måde, hun forhandlede en fredsaftale mellem Serbien og Kosovo i 2013-2014.